Doganat kërkojnë nga bizneset që të shlyejnë mbi 25 milionë USD borxhe
Dervishi: “Pas një jave afat, do të veprojnë mekanizmat detyrues me sekuestrime”.
Doganat shqiptare u kanë vënë një afat njëjavor të gjitha firmave tregtare e prodhuese për të paguar borxhet e prapambetura gjatë veprimeve në agjencitë doganore, në të kundërt do të fillojë sekuestrimi i mallrave dhe pasurive te tyre. Sipas Drejtorit të ri të Përgjithshëm të Doganave, Përparim Dervishi, ky borxh shkon në mbi 25 milionë USD, pa përfshirë këtu edhe disa miliona të tjera që janë interesa, gjoba e penalitete për vonesat. Ndërkaq, përfaqësues të biznesit kërkojnë dialog me autoritetet shtetërore për ta zgjidhur problemin me negociata e bashkëpunim. Doganat shqiptare u kanë bërë thirrje firmave të biznesit që brenda një jave të shlyejnë borxhet që kanë regjistruar prej shumë kohësh pranë agjencive doganore. Drejtori i ri Përgjithshëm i Doganave, Pëparim Dervishi, thotë se zgjidhja e problemit të borxheve doganore është pjesë e një programi dhe strategjie të gjerë për mirëmenaxhimin e doganave. - tha zoti Dervishi. Zoti Dervishi thotë se bizneset do të trajtohen në mënyrë të barabartë, ndërsa pas një jave të shlyerjes vullnetare, thotë ai, do të fillojnë edhe masat detyruese. - tha zoti Dervishi. Ndërsa përfaqësues të bizneseve shprehin shqetësim për masat e forta, sipas tyre, që u morën menjëherë ditët e fundit pa u negociuar me firmat. Drejtuesi i Këshillit të Agrobiznesit Shqiptar, Agim Rrapaj, thotë se duhet një bashkëpunim me biznesin, dhe jo bllokime të mallrave në porte, si ato të ditëve të fundit, që çrregullojnë tregun, punësimin dhe humbje shtesë për firmat. - tha zoti Rrapaj. Zoti Rrapaj thotë se drejtuesit e rinj të ekonomisë dhe financave shtetërore duhet të mblidhen e të diskutojnë me përfaqësues të qarqeve të biznesit për problemet e kësaj fushe. - tha zoti Rrapaj. Çështja e borxheve doganore ka zënë një vend kryesor në debatet e fushës ekonomike ditët e fundit, veçanërisht pas bllokimit në Portin e Durrësit të disa anijeve me mall të firmave me borxhe.